

 **GRADSKO VIJEĆE** ***P R I J E D L O G***

KLASA:601-01/19-01/01

URBROJ:2186/18-02/1-19-2

Ludbreg, 30. prosinca 2019.

 Na temelju članka 37. stavka 3. Zakona o predškolskom odgoju i obrazovanju („Narodne novine“ br. 10/97, 107/07, 94/13) i članka 33. Statuta Grada Ludbrega (“Službeni vjesnik Varaždinske županije” br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 18. sjednici održanoj dana 30. prosinca 2019. godine, **d o n o s i**

###### R J E Š E NJ E

**o imenovanju ravnateljice Dječjeg vrtića “Radost” Ludbreg**

### **I.**

 **ZVJEZDANA JADANIĆ** iz Hrastovskoga, Ludbreška 56 **i m e n u j e s e**

 s 01.01.2020. godine za ravnateljicu Dječjeg vrtića “Radost” Ludbreg na vrijeme od 4 godine.

##### **II.**

 Ovo rješenje objaviti će se u “Službenom vjesniku Varaždinske županije”.

 **Predsjednik**

 **Gradskoga vijeća**

 **Grada Ludbrega:**

 **Antun Šimić**

**O B R A Z L O Ž E NJ E**

Gradsko vijeće Grada Ludbrega na svojoj 11. sjednici održanoj dana 27. prosinca 2019. godine donijelo je Rješenje kojom je Zvjezdanu Jadanić iz Hrastovskoga, Ludbreška 56 imenovalo za vršiteljicu dužnosti ravnatelja Dječjeg vrtića „Radost“ Ludbreg sukladno prijedlogu Upravnog vijeća Vrtića s obzirom na okolnost da na raspisani natječaj za imenovanje ravnatelja nije bila podnijeta ni jedna prijava.

 Ujedno je predmetnim rješenjem Zvjezdana Jadanić imenovana vršiteljicom dužnosti ravnatelja **najdulje na vrijeme do godinu dana.**

 S obzirom na ovu okolnost i zakonsku obvezu Upravno vijeće Dječjeg vrtića „Radost“ Ludbreg pokrenulo je postupak raspisivanja natječaja i utvrđivanja prijedloga za ravnatelja ove ustanove. Tako je Upravno vijeće na svojoj sjednici održanoj 03.12. donijelo Odluku o raspisivanju natječaja te je isti, sukladno zakonskim propisima, objavljen u „Narodnim novinama“ i web stranici Vrtića dana 06.12.2019. godine, a rok za podnošenje prijava bio je 8 dana.

 U ostavljenom roku od 8 dana, Upravnom vijeću je podnijeta jedna prijava, dosadašnje vršiteljice dužnosti – g. Zvjezdane Jadanić za koju je Upravo vijeće utvrdilo da ispunjava zakonom propisane uvjete za imenovanje za ravnateljicu te je prijavu kao takovu jednoglasno prihvatilo odnosno usvojilo.

Sukladno odredbama članka 37. st. 3. Zakona o predškolskom odgoju i obrazovanju koji propisuje da ravnatelja imenuje i razrješava osnivač dječjeg vrtića na prijedlog upravnog vijeća dječjeg vrtića, Upravno vijeće dostavilo je prijedlog Gradskom vijeću da se za ravnateljicu Dječjeg vrtića „Radost“ Ludbreg imenuje Zvjezdana Jadanić na vrijeme od 4 godine.

Predlaže se Gradskome vijeću Grada Ludbrega imenovanje ZVJEZDANE JADANIĆ za ravnateljicu Dječjeg vrtića «Radost» Ludbreg na vrijeme od 4 godine, odnosno donošenja rješenja u predloženome tekstu.